Centenars de persones es sumen a la campanya Alaquàs sense cotxes
27/09/2004 19:15:00

# Centenars de persones es sumen a la campanya Alaquàs sense cotxes

*   27/09/2004 19:15:00
*   [Imprimir](#)
*   Compartir
*    https://www.alaquas.org/documento.asp?id\_do=9431

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9431%2F0&title=Ajuntament%20d%27Alaqu%C3%A0s.%20Premsa.Centenars%20de%20persones%20es%20sumen%20a%20la%20campanya%20Alaqu%C3%A0s%20sense%20cotxes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9431/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9431/9431_Form_4.jpg)](https://www.alaquas.org/ficheros/documentos/2004/2/9431/9431_Form_10.jpg "<a href='https://www.alaquas.org/ficheros/documentos/2004/2/9431/9431_Form_10.jpg' target=_blank><i class='fa fa-external-link' aria-hidden='true'></i>.Centenars de persones es sumen a la campanya Alaquàs sense cotxes</a>")

Un gran nombre de veïns i veïnes van recórrer el diumenge els carrers d'Alaquàs amb bicicletes i van participar de les activitats organitzades

La campanya Alaquàs sense cotxes, iniciativa del Consell de Xiquets i Xiquetes d'Alaquàs, va obtindre el passat diumenge 26 de setembre un gran èxit de participació. Més de 300 persones, entre xiquets i majors, es van unir al recorregut pels diferents carrers de la població. El grup, la majoria amb bicicletes, va eixir des de la plaça de la Constitució i va recórrer el carrer Clara Campoamor, l'Albereda Nord, l'Albereda de les Autonomies, el carrer Lanjarón, el parc de la Sequieta, el carrer Cid, el carrer de la Senyera fins a arribar a la plaça d'Espanya i l'avinguda País Valencia.

En acabar el recorregut, més de 800 persones van participar en diferents activitats com un circuit de bicicletes i tricicles, jocs populars, futbet, hoquei, jocs de taula, dibuixos, futbolí i passeig amb trenet. A continuació, es va celebrar el sorteig de tres bicicletes.

La campanya _La ciutat sense el meu cotxe_ es va celebrar a tota Europa el passat 22 de setembre. Es tracta d'una iniciativa amb la qual es vol conscienciar a la ciutadania de les conseqüències de l'ús irracional de l'automòbil en la ciutat. L'Ajuntament d'Alaquàs ha volgut adherir-se a aquesta iniciativa per a promocionar diferents alternatives al transport individual que siguen més favorables per a tots els usuaris i per al medi ambient.

L'Ajuntament d'Alaquàs ha dut endavant en els últims anys iniciatives d'aquest tipus com l'habilitació d'una de les xarxes municipals de carril bici més extenses o la construcció de més zones verdes i parcs públics. No obstant això, un dels factors més importants continua sent el suport, la conscienciació i la participació ciutadanes en aquest tipus d'iniciatives.